عشق لچہ
قیوم فنا سید
َ درءَ پچ کن زندانءِ
بل سارتیں گواتے کیت کشّ ایت
نپس چو نلءِ دردناکیں توارءَ دردپالایگءَ اِنت
بل هپرنگیں سنجءِ همرنگ بیت ساه
بل سارتی ساهءَ چو برپءَ بَدّینیت
روچ کجابدّاِتگیں ساه ءَ سوتک کنت
آپ کت کنت منی ارواهءَ
بچار بچار، منی راست ءُ چپیں پهناتءَ
نوکی تج کتگ بانزلاں منی باتنءِ
روچ ءُ سایگءِ جنجالاں دور
چه دستاں درلَگُشتگاں
درءَ پچ کن زندانءِ
زندگیءِ دپ پچ اِنت چارگءَ اِنت
ءُ من وتی بے روکیں، جاڑیں چمانی تہا روکاں
بل آچشیں روچءِ سرا کپتگاں
جندءِ سایگءِ چَکّءَ واباں
بل منا ءُ مدار منی سایگءِ پلوءَ
چہ تو دیریں من سستگاں.